《辛未闰四月即事》
宋代·张九成

寓居城中寺，萧然如深山。
终年客不到，终日门亦关。
晨朝香火罢，去履脱危冠。
饱读古人书，会意有余欢。
客有馈荔枝，荐又碧玉盘。
吟哦更咀嚼，未羡朱两轓。
鲛绡作红皱，护此冰肌寒。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。